Kjell Amund Prytz

Kjell Amund Prytz (født  6. mai 1935 i Namsos) er en norsk  offiser som har tjenestegjort for Sjøforsvaret. I 1988 ble han  kontreadmiral og kommandør for sjøstridskreftene i Sør-Norge. Han var Generalinspektør for Sjøforsvaret i perioden fra 1992 til 1995. Han er medlem i Norsk Anchorite Klubb.

Prytz ble uteksaminert fra Sjøkrigsskolen i 1958. Han gjennomførte Sjøforsvarets stabsskole i 1973 og Forsvarets høgskole i 1983.

Utmerkelser 
For sin tjeneste i Forsvaret var Prytz tildelt Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner. I tillegg har han blitt tildelt svenske Nordstjerneordenen og amerikanske Legion of Merit. Ut fra bilde er det vanskelig å tyde hvilken grad han hadde av disse, i medaljeboksen er det angitt laveste mulige grad jf. utseendet på båndstripene.

Referanser

Kilder 
 www.caplex.no
 Kongens tause ankermenn, dagbladet.no
 Biografi i Hvem er hvem? 1994, s. 437

Eksterne lenker 
 

Norske admiraler
Norske embets- og tjenestemenn
Personer fra Namsos kommune
Artikler i sjøfart-prosjektet